З цеплынёю ў голасе ўзгадала настаўніца пачатковых класаў Галіна Белякова свайго педагога Зою Адамаўну Саковіч, якая сэрцам адчувала кожнага выхаванца. Галіна Васільеўна лічыць гэта галоўным у прафесіі. За тры дзесяцігоддзі яе настаўніцтва змянілася некалькі пакаленняў вучняў. Кожнай паштоўцы, пісьму радуецца яна. Памятае сваіх выхаванцаў. З цеплынёю ўзгадала былога вучня-няўдачніка Сашу Дзялендзіка, якога выхоўвала бабуля. Хлопчыка пакусаў сабака. Ад перапуду ў падлетка парушылася псіхіка. Шмат складанасцей было з ім. Ледзьве закончыў школу. Не ўсё гладка складваецца ў яго жыцці. Пры сустрэчы з Галінай Васільеўнай заўсёды прыветліва вітаецца.